Afrikabeker: Nelspruit-wedstryde eindig gelyk | Nuus24
Nelspruit – Zambië en Ethiopië se Afrikabeker-groepwedstryd het met een doel elk gelykop in die Mbombela-stadion op Nelspruit geëindig.RSG het Dinsdag berig Ethiopië, wat met tien spelers moes klaarkom, is aangespoor deur die vooruitsig van R800 000 per speler indien die span die toernooi sou wen. Net voor rustyd het Collins Mbesuma van Zambië die bal in die doelhok ingedryf. In die tweede helfte het die kaptein van Ethiopië, Adane Girma,
egter die gelykmaker aangeteken. In die tweede wedstryd in die Mbombela-stadion op Nelspruit tussen Nigerië en Burkina Faso was die uitslag ook gelykop met een doel elk.Emmanuel Emunike het 'n doel vir Nigerië na 22 minute aangeteken, terwyl Alain Trawore van Burkina Faso later ook 'n doel aangeteken het.Vir die jongste sportnuus volg Nuus24Sport op Twitter.– RSG